Глаукома - заболяане и лечение от Очна клиника Света Петка
Лазерът може да бъде използван по три различни начина при лечение на глаукома Trabeculoplasty се използва най-често за лечение на открито-ъгълна глаукома. При тази процедура, лазерът се използва за поставяне на „петна-спойки“ в оттичащата се област на окото, това е известно като трабекуларна мрежа, тя позволява на течността да се оттича по-свободно. Iridotomy често се използва за лечение на закрито-ъгълна глаукома. При тази процедура, хирургът използва лазера, за да направи малка дупка в ириса, която позволява на течността да тече по-свободно в окото и през трабекуларната мрежа. Cyclophotocoagulation е малко по-драстична процедура, която може да се използва при лечение на напреднали или агресивни случаи на глаукома. При тази процедура, лазерният лъч се използва, за да обработи избрани области от цилиарното тяло, частта на окото, която произвежда вътреочна течност, за да намали отделянето на течност и така да снижи очното налягане. Лазерната хирургия обикновено се извършва на нехоспитализиран пациент и изисква само лека анестезия, както и кратко време за възстановяване. Пациентите може да почувстват леко дразнене в очите, но обикновено могат да се върнат към нормалните си дейности в рамките на един или два дена.
В някои случаи лазерната хирургия не се предпочита при лечение на глаукома. Понякога, когато има бърза загуба на зрение или медикаментозното и лазерното лечение не успеят да снижат вътреочното налягане достатъчно, „стандартната“ хирургия е най-доброто решение. Филтриращата хирургия обикновено се прави с местна анестезия и понякога със седативи. Хирургът използва много фини инструменти да премахне малко парченце от стената на окото (склерата), оставяйки мъничка дупка. Течностите могат и изтичат през дупката и да бъдат абсорбирани от кръвния поток и по този начин се намалява вътреочното налягане. В някои случаи, хирургът може да постави малка тръбичка или клапа в окото през малък разрез в склерата. Клапата действа като регулатор за задържането на вътреочната течност. Когато вътреочното налягане достигне определено ниво, клапата се отваря и позволява на течността да изтече извън окото, където може да бъде абсорбирана от кръвообръщението. Процедурата може да бъде извършена под местна анестезия. Възстановителният период след стандартна хирургия при глаукома обикновено е кратък. Ще се наложи да носите превръзка на окото за няколко дни след операцията и да избягвате дейности, които мокрят окото, като взимането на душ или плуване. Офталмологът може да ви препоръча да се въздържате от тежки натоварвания, напрягане или шофиране за кратко време след операцията, за да се избегнат усложнения. Както при всяка хирургическа намеса, пациентите трябва да са наясно, че съществуват рискове при операцията за глаукома. Усложненията са редки, но включват инфекция, кървене, нежелани промени във вътреочното налягане и в някои случаи, загуба на зрение. Понякога, една хирургическа процедура не спира ефективно развитието на глаукомата. В тези случаи може да бъде направена втора операция и да се продължи с медикаментозно лечение.